"Հզոր ճարտարապետական համալիր է։ Ե՛ւ քաղաքի համար, ե՛ւ երեւանցիների, ե՛ւ հյուրերի համար արժանավայել է նաեւ ժամանցի տեսակետից", - ասաց նա։ Նախագահը պատմեց, որ շինարարներից մեկն իրեն ասել է, որ այս նախագիծն ու նախաձեռնողներին քննադատողներն առաջինն են իրենց հյուրերին բերելու այստեղ։ Երկրի ղեկավարի խոսքերով, մեծածավալ կառուցապատման ծրագրերը շարունակական են լինելու։ "Երեւանում կան իրացման գոտիներ, փորձն արդեն ունենք։ Այստեղ այնպիսի ստանդարտներ կիրառվեցին, որ այլ տարածքներում ուղղակի դժվար է լինելու նահանջել։ Սա չափազանց կարեւոր է", - նշեց նա։